text: To mål og et point dæmpede fan-frustrationer i Esbjerg
  18 oktober 2016 kl. 05.53
  De hårdt prøvede Esbjerg-fans var klare i mælet inden kampen mod Lyngby: Vis jer som mænd - for byen og klubben! Kun et stærkt come back i 2. halvleg dæmpede vreden og skuffelsen hos de frustrerede EfB-fans.
  - Vis jer som mænd - for byen og klubben! Sådan stod der på banneret hos Esbjerg fBs hardcore fans inden kampen mod Lyngby gik i gang mandag aften på Blue Water Arena. Og da Esbjerg kom bagud 1-0 og 2-0, bredte frustration og vreden sig åbenlyst på tilskuerpladserne.
  Esbjerg fB-fans på stadion mandag aften: "- Vis jer som mænd - for byen og klubben!"
  De to mål af Marco Lund i 2. halvleg og det uafgjorte resultat dæmpede vreden - og glæden blandt Esbjergs fans var ekstra stor over, at der var spillere af klubbens egen avl, der gik forrest og fik vendt kampen.
  Det var også to glade Esbjerg-spillere, Mathias Kristensen og Marco lund, der efter kampen udtalte sig til efbtv:
  
  